Forslag til frivilligstrategi 
Sagsfremstilling 
14.    Forslag til frivilligstrategi  
                                                                                                                       Åbent 
Sagsnr.: 326-2013-8211        J.nr.: 27.15.12            Michala Laursen.: 326-2013-372884 
 
[adresse] 
Økonomiudvalget vedtog den 28. september 2013 at sende ’Forslag til frivilligstrategi’ i høring i en periode på 8 
uger. i løbet af høringsperioden er der indgivet 39 høringssvar. Høringssvarene er blevet behandlet af en 
arbejdsgruppe bestående af repræsentanter fra Kultur og Fritid, Sundhedsstaben samt Organisation og 
Kommunikation. Arbejdsgruppen har udarbejdet en hvidbog over de indgivne høringssvar, og på baggrund heraf 
vurderet, at mange af høringssvarene adresserer forhold, som der vil blive taget højde for i forbindelse med 
implementeringen af strategien, men at der på baggrund af høringssvarene ikke vil være behov for at foretage 
ændringer forhold til selve frivilligstrategiens indhold. Af hensyn til generel læsevenlighed, og for at undgå eventuelle 
misforståelser, vil det dog være hensigtsmæssigt at foretage enkelte redaktionelle ændringer i strategiens ordlyd.  
Arbejdsgruppen har på baggrund af ovenstående udarbejdet en række ændringsforslag til frivilligstrategien.  
BEHANDLING 
Direktion, Socialudvalg, Børn- & Familieudvalg, Ældre- og Sundhedsudvalg, Teknik- og Miljøudvalg, Kultur- og 
Fritidsudvalg, Økonomiudvalg og Kommunalbestyrelse. 
 
INDSTILLING 
Teamleder for Organisation og Kommunikation indstiller følgende ændringer til det fremlagte ’Forslag til 
frivilligstrategi’:  
 
1) Anvendelsen af begrebet ’servicetilbud’ ændres til ’tilbud’, da det oprindelige ordvalg af flere opfattes som 
værende meget kommunalt ladet.  
 
2) Passagen ”Den kommunale velfærdsservice har over tid påtaget sig at løfte en lang række opgaver, der ligger 
ud over de lovbundne opgaver. Dette har vi gjort fordi vi ønsker at tilbyde vores borgere de bedst mulige 
servicetilbud, og det gør vi stadig.” udelades i den endelige strategi, da denne passage ikke bidrager til selve 
strategien, og kan have en tendens til at fjerne fokus fra strategiens sigte.    
3) Passagen ”Fagudvalgene kan indenfor disse stille konkrete forslag til områder, hvor det kan være 
hensigtsmæssigt at inddrage frivillige i opgaveløsningen.” foreslås enten omformuleret til ”Fagudvalgene kan 
indenfor disse stille forslag til områder, hvor det kan være hensigtsmæssigt at samarbejde med frivillige.” eller 
alternativt udeladt, da ordlyden af denne passage har fået en del opmærksomhed i høringssvarene.    
4) Anvendelsen af begrebet ’opgaveløsning’ bør, afhængig af den konkrete kontekst, erstattes med ’samarbejde’, 
da det oprindelige ordvalg af flere opfattes som værende et ladet ord.  
 
5) Anvendelsen af ”enheder og institutioner” som samlet betegnelse kan være misvisende set i forhold til 
ophævelsen af institutionsbegrebet på voksenspecialområdet i 1998. For at tydeliggøre at disse også er omfattet af 
frivilligstrategien anvendes i stedet betegnelsen ”enheder, institutioner og tilbud”. 
6) For at sikre at frivilligstrategien fremstår som henvendt ligeligt til alle typer frivillige, tilføjes følgende til indledningen 
”Begrebet frivillig dækker her både frivillige som enkeltpersoner samt frivillige foreninger og organisationer”.  
7) Der foretages enkelte ændringer i syntaksen af hensyn til generel læsevenlighed og de steder, hvor det er 
betinget af ændringer eller udeladelser af konkrete ord eller passager, som følge af revideringen. 
8) Der undlades at fremhæve konkrete eksempler på events som kommunen vil deltage i for at anerkende de 
frivilliges indsats i løbet af året, som fx konceptet Frivillig Fredag, der er en national frivilligevent, der afholdes hvert 
år den sidste fredag i september. Den konkrete passage foreslås ændret fra ”Derudover vil vi gerne vise vores 
[adresse] af frivilligindsatsen via aktiviteter og arrangementer for de frivillige samt ved at deltage i den årlige 
fejring af landets frivillige – Frivillig Fredag, hvor der vil være særligt fokus på frivillighed og det forgangne års 
aktiviteter.” til ”Derudover vil vi gerne vise vores påskønnelses af frivilligindsatsen via aktiviteter og 
arrangementer for de frivillige samt ved at fejre kommunens frivillige gennem uddeling af en række priser som 
anerkendelse af den helt særlige frivilligindsats.” 
 
9) Passagen omhandlende nem adgang til lån og leje af kommunens lokaler, flyttes fra afsnittet ’Anerkendelse af det 
frivillige arbejdes samfundsværdi og karakter’ op til afsnittet ’Tydelig indgang til frivillighed og klare rammer for 
samarbejdet’, da det ved sin nuværende placering kan læses som om, at disse foranstaltninger er at betragte som 
en belønning for at yde en frivilligindsats, og ikke som del af en lovpligtig service overfor frivillige foreninger mv. 
 
10) Passagen ”Samtidigt må vi erkende, at vi på trods af effektiviseringer og bedre ressourceudnyttelse, i 
fremtiden vil få sværere ved at efterkomme borgernes stigende forventninger til hvilke opgave, der kan indgå i 
den offentlige velfærdservice. Derfor er vi nødt til at tænke nyt ift, hvordan kommune og frivillige i fællesskab 
fortsat kan sikre vores borgere de bedst mulige servicetilbud.” udeladt, da ordlyden af denne passage har fået en 
del opmærksomhed i høringssvarene, og læses som udtryk for endnu et besparelses-/effektiviseringsforslag, hvor 
frivillige skal erstatte det kommunale. 
 
ØKONOMISKE KONSEKVENSER 
Ingen økonomiske konsekvenser 
Direktionens møde den 17. december 2013: 
Direktionen vedtog at anbefale teamleder for Organisation og [adresse] indstilling. 
 
 
Bilag 
 
 
 
 
 
Teknik- og Miljøudvalgets møde den 13. januar 2014: 
Udvalget vedtog at anbefale Direktionens indstilling. Ole Lund kan ikke følge indstillingen og ønsker 
tilføjet, at frivillige ikke skal påtage sig traditionelt overenskomstdækket arbejde. 
Hvidbog - Forslag til frivilligstrategi  Kalundborg Kommune.pdf 
326-2013-372879 
Forslag til frivilligstrategi.pdf 
326-2013-372878 
Revideret forslag til frivilligstrategi.pdf 
326-2013-372877 
Oversigt over rettelser til 'Forslag til frivilligstrategi'.pdf 
326-2013-372876 
